Public procurement notice: Voluntary Ex Ante Transparency Notice
Published: 2021-07-09
Buyer: Ulkoministeriö
Country: FI
Contract type: Services
Procedure: Negotiated without a prior call for competition
CPV classification: 72000000
Estimated value: 800625 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan kohteena on viisumitietojärjestelmän jatkokehittämiseen liittyvä asiantuntijatyö, jolla toteutetaan D-viisumiin liittyvä pikakaista-konseptin kehityskokonaisuus.
Hankinnan kohteena on Suomen ulkoasiainhallinnon ja sidosryhmien käyttöön tuleva ns. pikakaistatoteutuksen D-viisumiin liittyvä kehityskokonaisuus.
Toimittaja vastaa kokonaisvastuullisena toimittajana konseptin mukaisen ratkaisun toimittamisesta, kansallisen viisumin käyttöönoton mahdollistamisesta ja sen jälkeen siihen liittyvistä tuki- ja ylläpitotoimista.
— Työmääräarviot osakokonaisuuksittain sisältäen asiantuntijatyön osuuden D-viisumin pikakaistaan OLEDES:n sekä tarvittavien integraatioiden suunnittelusta ja toteutuksesta
Hankinta pitää sisällään myös toimittajan puolelta konseptin käynnistämisen käyttöönottoprojektina, jossa toteutetaan ja käyttöönotetaan D-viisumitoiminnallisuudet viisumitieto- ja hakemusvastaanoton järjestelmiin.
Julkisista puolustus- ja turvallisuushankinnoista annetun lain 23 §:n 3 momentin mukaan hankintayksikkö voi tehdä suorahankinnan, kun kyseessä on alkuperäisen toimittajan kanssa tehtävä uusi rakennusurakkasopimus tai palveluhankinta, joka vastaa aikaisemmin rajoitettua menettelyä käyttäen tehtyä rakennusurakkaa tai palveluhankintaa. Edellytyksenä on, että alkuperäistä hankintaa koskevassa hankintailmoituksessa on mainittu mahdollisesta myöhemmästä suorahankinnasta ja että lisäpalvelun tai uuden rakennusurakan ennakoitu arvo on otettu huomioon laskettaessa alkuperäisen sopimuksen kokonaisarvoa. Suorahankinta voidaan tehdä enintään viiden (5) vuoden kuluessa alkuperäisen sopimuksen tekemisestä, ellei toimitettujen tavaroiden, laitteistojen tai järjestelmien odotettu elinkaari ja toimittajan vaihtumisesta aiheutuvat tekniset ongelmat poikkeuksellisesti edellytä pidempää voimassaoloaikaa.
Julkisista puolustus- ja turvallisuushankinnoista annetun lain esitöiden (HE 76/2011 vp, s. 71) mukaan suorahankinta olisi mahdollinen myös silloin, kun alkuperäisessä palveluhankinta- tai rakennusurakkasopimuksessa on jo kilpailutettu pituudeltaan määrätty optioehto, joka on huomioitu alkuperäisessä tarjouspyynnössä tai hankintailmoituksessa sekä sopimuksen arvon laskemisessa. Säännös mahdollistaisi optioihin perustuvien lisätilausten joustavan tekemisen. Optioiden tulisi olla kuitenkin ennalta ajallisesti ja sisällöllisesti määriteltyjä, jotta tarjoajien tasapuolinen asema tulisi turvatuksi.
Alkuperäisen hankinnan tarjouspyynnön mukaan hankinnan kohteena oli Suomen ulkoasiainhallinnon ja sen sidosryhmien (mm. viranomaiset) käyttöön tuleva viisumitietojärjestelmä sekä siihen liittyvä tuki- ja ylläpito. Hankintaan sisältyi myös tietojärjestelmän toimitusprojekti (sis. mm. määrittely, suunnittelun, toteutuksen, mahdolliset räätälöinnit, konversion nykyisestä järjestelmästä) sekä tuki- ja ylläpitopalvelu ja jatkokehitys. Lisäksi sopimuksen tavoitteena oli tarjouspyynnön mukaan hankkia teknologisesti moderni ja käyttäjäystävällinen tietojärjestelmä, joka mahdollistaa prosessien joustavan kehittämisen ja Schengenin puolelta tulevien tietojärjestelmävaatimusten huomioimisen ja muutosten toimeenpanemisen nopeasti.
Osana alkuperäistä viisumitietojärjestelmää kilpailutettiin järjestelmän jatkokehitys. Tarjouspyynnön liitteenä olleen vaatimusmäärittelyn kohdan 12 mukaan viisumitietojärjestelmän jatkokehitys on tarkoitus toteuttaa vaiheittain siten, että vaiheet 2 ja 3, joihin hankittavat palvelut sisältyvät, on tarkoitus viedä läpi vuosien 2020—2021 aikana.
Jatkokehityksen sisältö on osaltaan määritelty myös tarjouspyynnön liitteenä olevassa jatkokehityssopimuksessa. Sen kohdan 3.2 mukaan jatkokehityssopimuksella sovitaan ehdoista, joilla toimittaja toimittaa seuraavia jatkokehitystöitä:
Lisäksi jatkokehityssopimusluonnoksen kohdan 3.4 mukaan toimittaja voi palveluiden osana tai niihin olennaisesti liittyen toimittaa tilaajalle myös ohjelmistoja, uusia viisumitietojärjestelmän moduuleita tai muita tuotteita.
Tämän ilmoituksen kohdassa Kuvaus hankinnasta luetellut viisumitietojärjestelmän kehittämiseen liittyvät palvelut ovat sellaista jatkokehittämistä, joka on kilpailutettu optiona osana alkuperäistä hankintasopimusten kokonaisuutta. Se on sisällöllisesti ja ajallisesti rajattu, ja se hankitaan alkuperäiseltä toimittajalta. Optiona tilattavan palvelun arvo on myös sisältynyt alkuperäisen sopimuksen kokonaisarvoon. Kun alkuperäinen sopimus on allekirjoitettu 29.6.2018, optiomahdollisuuden hyödyntäminen tapahtuu viiden (5) vuoden aikarajan puitteissa. Näin ollen julkisista puolustus- ja turvallisuushankinnoista annetun lain 23 §:n 3 momentin vaatimukset täyttyvät, ja palvelu voidaan hankkia optiona olemassa olevan sopimuskokonaisuuden perusteella.


Winner: Solita Oy
Award value: 800625